“ทอง” ขึ้น 50 บาท ทองคำแท่ง ขายออกบาทละ 27,900 รูปพรรณ 28,400 บ.
"สมาคมค้าทองคำ" รายงานราคาทองเปิดตลาดเช้านี้ "ทองไทย" ปรับขึ้น 50 บาท ทองคำแท่ง ขายออกบาทละ 27,900 รูปพรรณ 28,400 บ.
"สมาคมค้าทองคำ" รายงานราคาทองเปิดตลาดเช้านี้ "ทองไทย" ปรับขึ้น 50 บาท ทองคำแท่ง ขายออกบาทละ 27,900 รูปพรรณ 28,400 บ.
28 ก.ย. 2563

สมาคมค้าทองคำ รายงานราคาทอง (96.5%) วันนี้ (28 ก.ย.63) เมื่อเวลา 09.27 น.ที่ผ่านมา ปรับขึ้น 50 บาท เมื่อเทียบกับประกาศราคาซื้อขายครั้งเดียวของวันเสาร์ ที่ราคาปรับลดลง 100 บาท ซึ่งสัปดาห์ที่แล้วทองคำในประเทศปรับลดลงมากถึง 800 บาท
โดยราคาทองคำแท่งวันนี้ รับซื้ออยู่ที่บาทละ 27,800.00 บาท ขายออกที่ราคาบาทละ 27,900.00 บาท
ทองรูปพรรณ รับซื้ออยู่ที่ราคาบาทละ 27,303.16 บาท ขายออกที่บาทละ 28,400.00 บาท
ราคาทองคําตลาดโลกเช้านี้เคลื่อนไหวที่บริเวณ 1,861 ดอลลาร์ หลังจากเมื่อคืนวันศุกร์ที่ผ่านมาลดลง 10.6 ดอลลาร์ สู่ระดับ 1,866.3 ดอลลาร์ เนื่องมาจากได้รับแรงกดดันจากการแข็งค่าของสกุลเงินดอลลาร์สหรัฐ โดยในสัปดาห์นี้ทองคำปรับตัวลดลงถึง 4.9%